**ELEKTROONILINE HÄÄLETUSSEDEL**

ASi EKSPRESS GRUPP 29. SEPTEMBRIL 2020. AASTAL TOIMUVA ERAKORRALISE ÜLDKOOSOLEKU PÄEVAKORRAPUNKTIDE KOHTA KOOSTATUD OTSUSTE EELNÕUDE HÄÄLETAMISEKS

|  |  |
| --- | --- |
| Aktsionäri **nimi** | [nimi] |
| Juriidilisest isikust aktsionäri **registrikood** või füüsilisest isikust aktsionäri **isikukood** (*isikukoodi puudumisel sünnikuupäev*) | [kood] |
| Aktsionäri **esindaja nimi** (*juriidilisest isikust aktsionäri puhul tuleb igal juhul täita; füüsilisest isikust aktsionäri puhul täita juhul, kui aktsionär on ennast esindama volitanud teise isiku)* | [esindaja nimi] |
| Aktsionäri **esindaja isikukood** (selle puudumisel sünnikuupäev) *(juriidilisest isikust aktsionäri puhul tuleb igal juhul täita; füüsilisest isikust aktsionäri puhul täita juhul, kui aktsionär on ennast esindama volitanud teise isiku)* | [esindaja isikukood] |
| Aktsionäri **esindaja esindusõiguse alus**, nt juhatuse liige, prokurist, volikiri vms. ***NB! Hääletussedeliga koos tuleb saata esindusõigust tõendav dokument!****Esindusõigust tõendavat dokumenti ei tule saata juhul, kui esindusõigus on Eesti äriregistris nähtav.* | [esinduse alus] |

Üldkoosoleku päevakorrapunktide kohta koostatud otsuste eelnõude puhul hääletan järgmiselt (hääle märgin iga otsuse eelnõu juures, valides rippmenüüst vastavalt „poolt“, „vastu“ või „erapooletu“):

|  |  |
| --- | --- |
| **1. 13.06.2017. a kinnitatud aktsiaoptsiooni­programmi realiseerimine ja aktsionäride 13.06.2017. a üld­koosoleku otsuse muutmine**Kiita heaks järgmised optsiooniprogrammi täitmiseks vajalikud tegevused.* 1. Ekspress Grupp emiteerib kuni 1,3 miljonit uut aktsiat nominaalväärtusega 0,6 eurot aktsia. Aktsiad emiteeritakse nõukogu valitud optsiooni­programmi korraldajale.
	2. Ekspress Grupp sõlmib optsiooniprogrammi korraldamise lepingu nõukogu valitud usaldus­väärse kolmanda isikuga (optsiooniprogrammi korraldaja). Lepingu alusel kohustub optsiooni­programmi korraldaja omandama nominaalhinnaga Ekspress Grupi optsiooniprogrammi täitmiseks emiteeritud aktsiad ning need kokku lepitud tingimustel ja nominaalhinna eest Ekspress Grupile tagasi võõrandama.
	3. Muuta ASi Ekspress Grupp korralise üldkoosoleku 13.06.2017 otsuse punkti 4.10 ning sõnastada see järgmiselt:

*4.10 Aktsiaoptsioonide täitmiseks omandab aktsiaselts perioodil alates käesoleva otsuse vastuvõtmisest kuni 01.04.2021. a optsiooniprogrammi korraldajalt kuni 1,3 miljonit oma aktsiat. Oma aktsiate omandamise miinimum- ja maksimumhind on aktsiate nominaalhind. Aktsiate eest tasutakse varast, mis ületab aktsiakapitali ja reservkapitali, ning aktsiad ei tohi olla koormatud kolmandate isikute õigustega.* | --märkige oma hääl-- |
| **2. Aktsionäride märkimise eesõiguse välistamine 13.06.2017. a kinnitatud aktsiaoptsiooniprogrammi realiseerimiseks emiteeritavate aktsiate osas**Välistada aktsionäride eesõigus märkida 13.06.2017. a kinnitatud aktsiaoptsiooniprogrammi realiseerimiseks emiteeritavaid aktsiaid. | --märkige oma hääl-- |
| **3. Põhikirja muutmine**Lisada põhikirja punkt 5.9 järgmiselt:*5.9. Nõukogul on õigus kolme aasta jooksul põhikirja redaktsiooni kehtima hakkamisest suurendada aktsiakapitali sissemaksete tegemisega kuni 780 000 (seitsmesaja kaheksakümne tuhande) euro võrra.* | --märkige oma hääl-- |
| **4. Uue aktsiaoptsiooniprogrammi kinnitamine**Kinnitada ASi Ekspress Grupp aktsiaoptsiooniprogramm perioodiks 2021–2023. | --märkige oma hääl-- |

*Täidetud hääletussedel saatke 1) digiallkirjastatult või 2) omakäeliselt allkirjastatuna ja skaneerituna koos koopiaga isikut tõendava dokumendi isikuandmetega leheküljest e-kirjaga aadressil* *egrupp@egrupp.ee* *hiljemalt 28. septembril 2020. aastal kell 16.00.*